Document ID: /roh_data/filtered/fineweb-2-filterrobots_roh.jsonl.gz/73528

Il «Städtlifest» ha cummenzà venderdi da las 18:00 cun in til d'uffants davent da la Porta Sura giu en la tenda da festa sin la Plazza Cumin. Suenter l'act uffizial ha la festa prendì schlantsch en la citad veglia e sin la Plazza Cumin. Il tradiziunal «Städtlifest» n'ha dapi 2019 betg pli pudì vegnir realisà en sia grondezza usitada.
En la citad veglia è blera glieud sa scuntrada. Il basegn da giudair ina bella festa da cumpagnia è palpabel. Quest onn hai 20 stans pli pauc ch’ils onns avant la pandemia. Ils stans da las uniuns èn dentant tuts puspè sin il plaz. A Glion è vegnì festivà fin tard en la notg.
Era la sonda durant il di ed alura la saira ha la festa carmalà ina massa glieud. La sonda è fitg populara tar las Sursilvanas e Sursilvans che stattan en la Bassa.
A nus èsi impurtant che mintgin che vul vegnir a la festa, vegn puspè a chasa.
Suenter la festa han quest onn bus da notg purtà ils giasts gratuitamain a chasa. E quai en mintga fracziun, era en il vitg il pli pitschen.